# PALANGOS MOKSLEIVIŲ KLUBO 2022 METŲ VEIKLOS PLANAS

# i skyrius Bendrosios nuostatos

Palangos moksleivių klubo 2022 m. veiklos planas (toliau – Planas) parengtas įgyvendinant valstybinę, savivaldybės švietimo politiką bei siekiant teikti kokybiškas švietimo paslaugas saugioje šiuolaikinius reikalavimus atitinkančioje aplinkoje, tenkinti moksleivių neformalaus ugdymosi poreikius, racionaliai ir tikslingai valdyti žmoniškuosius ir materialiuosius išteklius.

Planas parengtas, atsižvelgus į Klubo strateginį planą, veiklos įsivertinimo išvadas, metinio veiklos plano analizę, neformalaus švietimo situaciją savivaldybėje ir Palangos bendruomenės poreikius.

Palangos moksleivių klubo 2022 m. veiklos planą parengė mokyklos direktoriaus 2021 m. rugsėjo 24 d. įsakymu Nr.V-28 sudaryta darbo grupė.

# ii skyrius Misija ir vizija

**Misija:** Kokybiškas Palangos moksleivių poreikius atitinkantis neformaliojo švietimo paslaugų teikimas, ugdant kūrybišką, savarankišką, kritiškai mąstančią bei pilietišką asmenybę.

**Vizija:** Moksleivių klubas – patraukli, inovatyvi, besimokanti, neformalaus švietimo institucija, išsiskirianti pagarba asmenybei, aukšta bendravimo ir bendradarbiavimo kultūra.

**Pozicionavimas:** Emociškai patrauklioje aplinkoje ugdome kūrybiškas asmenybes.

**Vertybės:** Pagarba, palaikymas, pasitikėjimas, bendradarbiavimas, nuoširdumas.

# 3 skyrius Situacijos analizė

**STIPRYBĖS**

1. Kompetentingi ir kūrybingi pedagogai, garantuoja motyvuojantį ugdymą.
2. Nemokami neformaliojo ugdymo užsiėmimai įvairaus amžiaus moksleiviams sudaro vienodas sąlygas ugdytis visiems.
3. Didelė pasiūla skirtingų užsiėmimų užtikrina įvairių saviraiškos poreikių tenkinimą.
4. Organizuojamos kūrybinės ir poilsio stovyklos, edukaciniai renginiai, išvykos užtikrina kokybišką moksleivių laisvalaikį.
5. Aktyvus dalyvavimas etninės kultūros sklaidoje (veiklose) garantuoja tautinių vertybių išsaugojimą.
6. Geras mikroklimatas, saugi, jauki ir emociškai patraukli aplinka.
7. Palanki Moksleivių klubo geografinė padėtis leidžia viso miesto vaikams pasiekti ugdymo įstaigą.

**SILPNYBĖS**

1. Pedagogų etatų trūkumas riboja pedagogų įsitraukimą į įstaigos veiklą bei nesukuria moksleivių tapatumo įstaigai jausmo.
2. Nėra salės užsiėmimams organizuoti (sporto, šokių muzikos ir kt.).
3. Pedagogams vis dar trūksta pasirengimo dirbant su specialiųjų ugdymosi poreikių turinčiais vaikais.
4. Sunkiai sekasi pritraukti ir išlaikyti 14-18 metų moksleivius.

**GALIMYBĖS**

1. Ugdymo (-si) aplinkos modernizavimas, šiuolaikinių IKT bei mokymo priemonių įsigijimas per ES ir valstybės biudžeto finansuojamus projektus.
2. Edukacinių erdvių plėtra suteikia galimybes kokybiškam moksleivių laisvalaikiui.
3. Aktyvus suinteresuotų šalių bendradarbiavimas, siekiant efektyvios įstaigos veiklos bei visapusiško moksleivių ugdymo.
4. Alternatyvių erdvių panaudojimas ugdymo procesui tobulinti.

**GRĖSMĖS**

1. Mažas pedagoginis krūvis riboja ugdymo programų realizavimą ir specialistų pritraukimą.
2. Trūksta patalpų neformaliojo švietimo programų įvairovei didinti.
3. Neturint salės, ribojama šokių ir kitų neformaliojo ugdymo užsiėmimų pasiūla.
4. Nepakankamas veiklos finansavimas mokymo aplinkos turtinimui ir modernizavimui.

## Ugdymo proceso organizavimas ir stebėsena

2021 m. klubo veiklos tikslas buvo orientuotas į kūrybiškos, savarankiškos ir atsakingos asmenybės ugdymą, tobulinant ugdymo(-osi) kokybę. Tikslui pasiekti buvo išsikelti šie uždaviniai: teikti moksleiviams kokybišką ugdymą, atitinkantį jų individualius poreikius ir gebėjimus; vystyti trišalių susitikimų (mokytojas + moksleivis + tėvas) organizavimo sistemą; tobulinti Klubo vidaus veiklos kokybės įsivertinimą. Klube tikslingai buvo vykdomas veiklos planas, tiriami, analizuojami veiklos rezultatai, vystoma visuomenės informavimo sistema; buvo kuriama saugi bei sveika aplinka, tenkinami moksleivių saviraiškos poreikiai. Esant karantinui šalyje klube buvo vykdomas nuotolinis ugdymas. Neformaliojo švietimo mokytojai tobulino savo kompetencijas įvairiuose kvalifikacijos kėlimo renginiuose, dalijosi gerąja patirtimi, tęsė Palangos miesto savivaldybės „Lyderių laikas 3” pokyčio projekto veiklas. Vykdomos įvairios prevencinės, sveikatos ugdymo, pilietinės, saviraiškos programos, projektai, vaikų vasaros poilsio dienos stovyklos. Klubo veiklos kokybės įsivertinimo rezultatai parodė, kad išsikelti tikslai, uždaviniai pasiekti, priemonės įgyvendintos.

**2021 m. klubo darbuotojai**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | Administracija | | Mokytojų skaičius | Atestuoti šioms kvalifikacinėms kategorijoms | | | | | Techninio personalo darbuotojų skaičius |
| Mokyklos vadovai | Kiti administracijos darbuotojai | Neatestuoti | Mokytojo | Vyr. mokytojo | Metodininko | Eksperto |
| 2021 m. gegužės 31 d. | 2 | 1 | 11 | 3 | 5 | 2 |  | 1 | 2 |
| 2021 m. gruodžio 31 d. | 2 | 1 | 12 | 6 | 2 | 3 | - | 1 | 2 |

**Moksleiviai**

|  |  |  |  |
| --- | --- | --- | --- |
| Būrelių skaičius | | Mokinių skaičius | |
| 2021 m. sausis | 2021 m. gruodis | 2021 m. sausis | 2021 m. gruodis |
| 16 | 16 | 195 | 197 |

## Ugdymas

Palangos moksleivių klube neformalusis vaikų švietimas vykdomas pagal 17 neformalaus ugdymo programų, finansuojamų Palangos miesto savivaldybės ir 1 finansuojama neformaliojo vaikų švietimo krepšelio lėšomis, skirtas 6-19 metų moksleiviams. Ugdymas orientuotas įvairių pažintinių ir asmeninių kompetencijų ugdymui STEAM („Robotika I”, „Robotika II”, „Programavimo nuotykiai”, „Įdomioji laboratorija”, „Skaitmeninės fotografijos studija”, kūrybinės dirbtuvės „Guzikas”, dailės studija „Spalvų sala”), šokių (Pramoginiai šokiai, Šiuolaikinio šokio studija), kūrybiškumo („Dekoravimo studija”, teatro studija „Kopų kaukės”, „Mados ir dizaino studija”), pilietinio – tautinio ugdymo (Folkloro ansamblis „Kikilis”, „Jūrų skautai”) muzikavimo („DJ ir garso studija”) ir mąstymo („Ispanų kalba”, „Šachmatų būrelis”). Yra programų, kuriose siekiant tinkamai patenkinti moksleivių poreikius, sudaromos grupės pagal amžių, turimas kompetencijas bei mokinių skaičių.

Palangos moksleivių klubo ugdytiniai dalyvavo bei prizus laimėjo įvairiuose tarptautiniuose, respublikiniuose bei miesto konkursuose, varžybose, parodose, renginiuose, kuriuose buvo ne tik dalyviai, bet ir prizininkai: tarptautinis konkursas FIRST LEGO LEAGUE Explore lyga, respublikiniai konkursai „Winter dance movie night”, Lietuvos vaikų ir moksleivių – lietuvių liaudies kūrybos atlikėjų - konkursas „Tramtatulis 2021”, neformaliojo ugdymo įstaigų virtualus konkursas - paroda „Duonos diena”, mokinių ir mokytojų kūrybinių darbų paroda- konkursas ,,Tapyk pagal dailininkus”, dainuojamojo folkloro konkursas „Grįžulai”, Klaipėdos etnokultūros centro organizuotas liaudies meno konkursas „Marginiuotas pavasaris, Regioninis žemaitiškos kūrybos ir skaitymo konkursas „Rokoukemies ėr korkem žemaitėška”, Lietuvos kraštovaizdžio architektų sąjungos vaikų piešinių konkursas ,,Palangos/Šventosios kraštovaizdžio ateities vizija”. Folkloro ansamblio „Kikilis” ugdytiniai Laurynas Bauža ir Kazimieras Eglynas dalyvavo respublikinės etninės kultūros olimpiados II ir III turuose. Dalyvauta respublikinėse varžybose Tendance taurė, Jaunosios viltys, Vėlunga 2021, Laikinoji sostinė, robotų SUMO varžybos „Robokopa 2021”, „Statybos robotais”. Moksleiviai dalyvavo PKJC organizuotoje tradicinių šokių vakaronėje „Visa Baltika šoka”, Palangos „Baltijos” pagrindinės mokyklos organizuotame tarpmokykliniame projekte „Gimtinė”, ispanų kalbos ugdymo renginyje „Kalėdos vasarą”, skiautinių parodoje Palangoje prie Kurorto muziejaus. Ugdytiniai gebėjimus lavino edukaciniuose užsiėmimuose „Lietuvių tradiciniai žaidimai ir pramogos” su edukatoriumi J. Kavaliausku, susitikime su tautodailininke I. Kvedariene, Palangos St. Vainiūno meno mokyklos organizuotose modernizuoto folkloro kūrybinėse dirbtuvėse. Moksleiviai vyko į įvairias edukacines išvykas: garso įrašų studiją, šokio spektaklius Klaipėdoje ir Vilniuje, kraštotyrinę kelionę „Pažink tradicijas savo. Diena su archeologija”, Klaipėdos Kultūros ir komunikacijų centro parodų rūmus, Kalvystės bei Klaipėdos miesto pilies ir Gintaro muziejus, Kuršių nerijos nacionalinį parką.

Klubo pedagogai rengė integruotas veiklas ne tik su Klubo kolegomis, bet ir su Palangos švietimo įstaigomis, muziejais ir kt.: ispanų – įdomiosios laboratorijos pamoka „ Spalvos“, ispanų kalbos - etnokultūros pamoka „Skaičiuočių burtai”, ispanų – teatro studijos „Kopų kaukės“ pamoka „Kalba-teatras“, kūrybinių dirbtuvių „Guzikas“- skaitmeninės fotografijos pamoka „Kalėdos“, dailės studijos „Spalvų sala“- robotikos pamoka „Transporto priemonės“, šiuolaikinio šokio – skaitmeninės fotografijos pamoka „Sustok akimirka grakšti“, etnokultūrinis edukacinis užsiėmimas „Tradiciniai lietuvių instrumentai” Palangos pradinės mokyklos vaikams, įdomios laboratorijos užsiėmimas „Rudens spalvos“ lopšelyje darželyje „Pasaka“, kūrybinių dirbtuvių „Guzikas“ pamoka J. Šliūpo muziejuje su komiksų kūrėja Migle Anušauskaite, DJ ir garso studijos moksleivių pamoka profesionalioje „Studijagarsas“ įrašų studijoje su prodiuseriu Raimundu Žiliumi, kūrybinių dirbtuvių „Guzikas“ pamoka Gintaro muziejuje „Baltų ženklų simboliai ir vaizdiniai“. Klubo pedagogai dalinosi patirti ir skaitė pranešimus: Rasa Tamošiūnė skaitė pranešimą pedagogų tarybos posėdyje „Pamokos valdymas“, Raimonda Aleksandravičienė seminare „Mokymas(is) virtualioje aplinkoje: mokinių poreikiai ir pažanga” skaitė pranešimą „Iššūkiai vedant užsiėmimus nuotoliniu būdu“, Diana Rakauskienė seminare „Mokymas(is) virtualioje aplinkoje: mokinių poreikiai ir pažanga” skaitė pranešimą „Menas pateikti meną“, Rasa Tamošiūnė seminare „Mokymas(is) virtualioje aplinkoje: mokinių poreikiai ir pažanga” skaitė pranešimą „Robotika ir programavimas nuotoliniu būdu“

2020-2021 mokslo metais sistemingai neformaliojo ugdymo užsiėmimus lankiusiems moksleiviams buvo įteiktos pažymos pažyminčios atskirų kompetencijų ugdymą, už išskirtinius pasiekimus įteikti padėkos raštai.

## Savivaldos institucijų veikla.

Klubo taryba: įvyko 2 posėdžiai. Svarstyta: klubo metinis ir strateginis veiklos planai, klubo vadovo veiklos ataskaita, 1,12% gyventojų pajamų mokesčio lėšų panaudojimas ir kt. klausimai.

Mokytojų taryba: įvyko 4 posėdžiai. Svarstyta: metinis veiklos, strateginis planas, mokytojams skiriamų papildomų valandų skyrimas; vidaus darbo tvarka, pasirengimas naujiems mokslo metams ir kt. klausimai.

## Mokytojų kvalifikacijos tobulinimas.

Visi įstaigos mokytojai kvalifikaciją tobulino pagal įvairias kompetencijų sritis: bendrakultūrines, profesines, bendrąsias.

Visi pedagogai dalyvavo konferencijoje „Ugdymas ir psichologija 2021“, mokymuose „Suaugusiųjų švietimo ir tęstinio mokymosi planavimas“, patirtimi dalinosi, pranešimus skaitė ir klausė metodinėje dienoje su KVLC „Mokymasis virtualioje aplinkoje: mokinių poreikiai ir pažanga”, dalyvavo forume „Skaitmeninė medžiaga: kokia ji turėtų būti, kad mokytojai galėtų veiksmingai ja pasinaudoti?“. Pedagogai organizavo integruotas veiklas, rengė edukacinius užsiėmimus, patys dalyvavo kitų organizuojamose veiklose.

Atestacija: įvyko 2 posėdžiai. Svarstyta: mokytojų Dianos Rakauskienės ir Rasos Tamošiūnės veiklos vertinimas ir vyr. mokytojo kvalifikacinės kategorijos suteikimas, perspektyvinė mokytojų atestacijos programa 2022-2024 metams.

## Mokinių saviraiškos poreikių tenkinimas.

Moksleivių klubas mokinių saviraiškos poreikius tenkino įvairiomis ugdymo formomis: organizavo ekskursijas, išvykas, renginius, projektus. Klubo bendruomenė aktyviai dalyvavo Palangos miesto šventėse, renginiuose bei valstybinių švenčių proga rengė konkursus bei viktorinas. Organizuoti renginiai Lietuvos ir Palangos miesto bendruomenei: foto konkursus „Originaliausia Užgavėnių akimirka”, „Lietuvoje karaliauja žiema”, „Ridu ridu, margučiai”, respublikinis ispanų kalbos konkursas – Pasapalabras bei „Mano mėgstamiausias personažas”, Palangos miesto šachmatų turnyras – „Jaunasis Palangos šachmatininkas”, Tarptautinis susitikimas su Urugvajaus moksleiviais - Canje de colores.

Palangos grąžinimo Lietuvai šimtmečiui paminėti organizuotas ir koordinuotas interaktyvus šeimų žygis „Atrask Palangą”. Jūrų skautai organizavo Kovo 11-tos pėsčiųjų žygis „Lietuvai jaunąsias jėgas!” bei ekspediciją Nemunu „Vandens žygis 2021”.

Suorganizuotas respublikinis renginys Skautų įkūrėjo lordo Roberto Baden-Powell’io gimtadienio minėjimas, Mokslo metų pradžios šventė, Moliūgų dekoravimo dirbtuvės bei jau tradicija tapęs „Kalėdinis žygį miške” Palangos miesto bendruomenei. Renginys jaunimui „Filmų vakaras“, kurio metu supažindinta su savanoriavimo, stažuočių Lietuvoje ir Europoje galimybėmis.

2021 metai buvo organizuotos ir vykdytos vaikų vasaros poilsio stovyklos: „Atradimų vėjai”, „Bebrų slėnis”, Skautų stovykla Nemirsetoje, buriavimo stovykla „Gero vėjo”, kūrybinės dirbtuvės – dienos stovykla J. Šliūpo muziejuje „Mažosios daiktų istorijos“, pramoginių šokių stovykla „Paduok ranką“, jūrų skautų savaitgalio stovykla „Rudenėlis“.

Vykdė respublikinių konkursų ir olimpiadų vietinius turus: Lietuvos mokinių meninio skaitymo konkursą, Lietuvių liaudies kūrybos atlikėjų – konkursą „Tramtatulis“, Lietuvos vaikų ir moksleivių televizijos konkursą „Dainų dainelė“, Lietuvos mokinių etninės kultūros olimpiadą.

Parengtos parodos ir eksponuotos Palangos miesto viešojoje bibliotekoje: „Sustok akimirka grakšti“, ,,Varom žiemą lauk”, ,,Šimtas zuikių susirinko”, ,,Lapkričio spalvos”.

Palangos savivaldybės finansuojamų neformaliojo vaikų švietimo (prevencinės, pilietinio ir tautinio ugdymo) programų konkursui pateiktos šešios programos, penkios iš jų gavo finansavimą: „ Aplinkosauga. Baltijos jūra“ „Baltų pėdomis“, „Diena su archeologija“, „Statybos robotais“, „Sustok akimirka grakšti“. Vaikų vasaros poilsio programų konkursui pateikta ir vykdymas finansuotas kūrybinės meninės stovyklos „Atradimų vėjai” veiklai. Tęstas neformaliojo vaikų švietimo programos „Dekoravimo studija“ vykdymas. Parengtas ir teiktas vertinimui projektas Lietuvos kultūros tarybai „Mažosios daiktų istorijos“. Jam finansavimo gauti nepavyko, tačiau bendradarbiaujant su J. Šliūpo muziejumi kai kurias veiklas pavyko įgyvendinti.

## Ūkinė finansinė veikla.

2021 m. įrengtas kabinetas naujai ugdymo programai – mados ir dizaino studija vykdyti, perdažytos sienos, įrengtas apšvietimas, atnaujinti baldai. Nupirkta spinta laboratorijoje. Įsigyti 5 kompiuteriai, 12 ausinių. Papildyta robotikos studijos Lego priemonių kolekcija dviem naujais Explore rinkiniais. Vaizdo ir video medžiagos rengimui nupirkta Canva programa, įsigyta Microsoft Office licencija. Įdiegta tinklo apsaugos sistema. Mokytojai aprūpinti ugdymo veiklai vykdyti reikalingomis priemonėmis. Iš savivaldybės švietimo programos (Nr. 09) 1.1.1.2. priemonės „Mokinių saviraiškos ir socializacijos ir kitų programų, olimpiadų, varžybų ir kt. renginių organizavimas” gauta 3089,70 Eur. Parama iš privačių rėmėjų – įvairiems renginiams, priemonėms ir paslaugoms apmokėti siekia 3110 Eur, 2021 metais gauta 1,12 procentų parama nuo gyventojų sumokėtų pajamų mokesčių, pagal Lietuvos Respublikos labdaros ir paramos įstatymą – 446,18 Eur.

Dalyvavome Palangos miesto savivaldybės kontrolės skyriaus audite Palangos miesto savivaldybės konsoliduotųjų ataskaitų rinkinio bei IT, IS ir registrų valdymo veiklos audituose. Palangos miesto savivaldybės centralizuoto vidaus audito skyriaus „Apsaugos funkcijos vykdymas“, „Asmens duomenų apsaugos organizavimas“, „Vidaus kontrolės įgyvendinimas viešajame juridiniame asmenyje“, „Administracinės naštos mažinimo priemonių vykdymas” bei „Vidaus kontrolės politikos formavimas”. Susipažinta su išvadomis, vadovaujamasi gautomis rekomendacijomis, kurios vykdomos pagal suderintus įgyvendinimo planus.

# IV skyrius KLUBO VEIKLOS PRIORITETAI

Kūrybiškos, savarankiškos ir atsakingos asmenybės ugdymas, tobulinant ugdymo(-osi) kokybę.

# V Skyrius VEIKLOS TIKSLAI IR UŽDAVINIAI

## Tikslas: Moksleivių saviraiškos poreikių tenkinimas, sudarant tinkamas sąlygas ir užtikrinat ugdymo (-si) kokybę.

## Uždaviniai:

* Teikti moksleiviams kokybišką ugdymą, atitinkantį jų individualius poreikius ir gebėjimus.
* Skatinti mokytojų kolegialaus ryšio kūrimą, vykdant įvairias veiklas.
* Stiprinti Klubo viešąjį įvaizdį.
* Atnaujinti trečio aukšto ugdymo aplinkas.

**VI skyrius  
PRIEMONIŲ PLANAS**

| Strateginio plano tikslas | Uždaviniai | Priemonės pavadinimas | Įgyvendinimo rodikliai | Vertinimo kriterijai, mato vienetai ir reikšmės | Atsakingi asmenys |
| --- | --- | --- | --- | --- | --- |
| Tikslas: Inovatyvi ir kokybiška švietimo sistema | 1. Užtikrinti kokybiškų švietimo paslaugų teikimą | Mokinių saviraiškos, socializacijos ir kt. programų, olimpiadų, varžybų ir kt. renginių organizavimas | Moksleivių pažintinės, kultūrinės, pilietinės veiklos organizavimas ir vykdymas. | Surengti 8 renginius ar išvykas klubo moksleiviams. | Neformalaus švietimo mokytojai  Direktoriaus pavaduotojas ugdymui, vyr. buhalteris |
| Įvairių renginių, konkursų, parodų, varžybų ir kt. organizavimas ir vykdymas. | Renginių planas vykdomas 90 %. | Neformalaus švietimo mokytojai, direktoriaus pavaduotojas ugdymui, vyr. buhalteris |
| Savivaldybės remiamų mokinių saviraiškos programų organizavimas ir vykdymas. | Parengtos ir įvykdytos 5 saviraiškos programos. | Neformalaus švietimo mokytojai  Direktoriaus pavaduotojas ugdymui |
| Švietimo įstaigų vadovų, pedagogų ir kitų darbuotojų kvalifikacijos tobulinimas ir iniciatyvų skatinimas | Mokytojų kvalifikacijos kėlimas, atsižvelgiant į poreikius ir Klubo prioritetus. | 100 % neformalaus švietimo mokytojų kels kvalifikaciją. | Direktorius, direktoriaus pavaduotojas ugdymui  Vyr. buhalteris |
| Miesto ir respublikos pedagogams organizuotų seminarų, konferencijų, kvalifikacijos tobulinimo kursų skaičius | Suorganizuotas patirties dalijimosi seminaras su neformaliojo švietimo įstaigomis.  Suorganizuota respublikinė švietimo įstaigų vadovų konferencija „Ką gali vadovas?...“ | Direktorius  Direktoriaus pavaduotojas ugdymui |
| Neformaliojo vaikų švietimo (NVŠ) ir kitų programų įgyvendinimas | Neformaliojo vaikų švietimo programų vykdymas. | Įvairiose neformaliojo švietimo programose ugdoma 350 Palangos miesto moksleivių. | Direktorius  Direktoriaus pavaduotojas ugdymui  Vyr. buhalteris |
| Mokymo įstaigų bendradarbiavimas su užsienio ugdymo įstaigomis, siekiant perimti gerąją praktiką | Tarptautinių projektų ir programų, kuriuose dalyvauja švietimo įstaiga, skaičius. | Bendradarbiavimas su Urugvajaus mokyklomis. | Direktorius  Direktoriaus pavaduotojas ugdymui  Maria Rossana Laurino Barizoni |
| Išvyka į Ispaniją aplankant švietimo įstaigas |
| Tarptautinė dailės darbų paroda. | Direktoriaus pavaduotojas ugdymui  Diana Rakauskienė |
| Kūrybinės dirbtuvės su Ispanijos, Italijos, Rumunijos ir Turkijos pedagogais | Direktorius  Direktoriaus pavaduotojas ugdymui  Neformaliojo švietimo mokytojai |
| 2 mokytojai su moksleiviais dalyvauja tarptautiniuose projektuose | Direktorius  Direktoriaus pavaduotojas ugdymui  Neformaliojo švietimo mokytojai |
| 2. Modernizuoti švietimo įstaigas ir jų aplinką | Švietimo įstaigų materialinės bazės turtinimas, ugdymo aplinkų kūrimas, atnaujinimas ir priežiūra | Remonto darbai ugdymo įstaigoje | Pakeista elektros instaliacija III aukšto, įrengtos naujos rozetės, jungikliai. | Direktorius,  Vyr. buhalteris |
| Suremontuotas 303 kabinetas. | Direktorius  Vyr. buhalteris |
| Pedagogų kolegialaus ryšio stiprinimas | Kiekviena pedagogas įvykdys bent vieną integruotą veiklą, bendradarbiaudamas su kitu pedagogu. Įvykdyta 12 bendradarbiavimo veiklų. | Direktorius  Direktoriaus pavaduotojas ugdymui  Neformaliojo švietimo mokytojai |
|  | Mokymo priemonių įsigijimas. | Mokytojai aprūpinti būtinomis mokymo priemonėmis. | Direktoriaus pavaduotojas ugdymui  Vyr. buhalteris |
| Socialinės apsaugos prieinamumo didinimas, mažinant atskirtį | 3.Užtikrinti krizinėse situacijose atsidūrusių šeimų vaikų socializaciją | Užimtumo, švietėjiškų, mentorystės ir vasaros poilsio, programų vaikams iš šeimų patiriančių sunkumus skatinimas | Vaikų vasaros poilsio dienos stovyklos organizavimas. | Perengta ir įvykdyta vaikų vasaros poilsio dienos stovyklos programa, kurioje dalyvaus 38 moksleiviai | Direktorius  Direktoriaus pavaduotojas ugdymui  Neformaliojo švietimo mokytojai |

# 2022 m. klubo veiklos priedas

## I. Ugdymo proceso organizavimas ir stebėsena

| **Eil. Nr.** | **Veikla** | **Data** | **Atsakingi** |
| --- | --- | --- | --- |
|  | 1. 2022 m. biudžeto sąmatos projekto pateikimas. 2. Vadovo 2021 metų veiklos ataskaitos pateikimas. 3. Mokytojų darbo krūvio suvestinės rengimas bei derinimas. 4. Mokinių sąrašo suderinimas. 5. Mokinių ir pedagogų registrų tvarkymas. 6. Klubo 2022-2024 m. strateginio plano rengimas. 7. Pedagogų kvalifikacijos tobulinimas. 8. Viešųjų pirkimo ataskaitos parengimas ir pateikimas CVPO. | Sausis | Direktorė  Vyr. buhalterė  Pavaduotoja ugdymui |
|  | 1. Viešųjų pirkimo plano 2022 m. rengimas. 2. Klubo vidaus kontrolės įgyvendinimo ataskaitos už 2021 m. pateikimas. 3. Respublikinės konferencijos švietimo įstaigų vadovams „Ką gali vadovas“ nuostatų rengimas. 4. Išvykos į Madridą planavimas 5. Stendų ir kabinetų estetinės būklės vertinimas. 6. Mokytojų įsivertinimo instrumento kūrimas atnaujinimas | Vasaris | Direktorė  Pavaduotoja ugdymui  Vyr. buhalterė |
|  | 1. Saviraiškos programų rengimas, pateikimas. 2. Įstaigos kokybės vertinimo rodikliai. 3. Individualūs pedagogų pokalbiai, veiklos vertinimas. 4. Pasiruošimas Velykų renginiams. 5. Viešųjų pirkimų plano rengimas, tvirtinimas. 6. Mokytojų sutariamų valandų bendruomenės veikloms vykdyti formos teikimas. | Kovas | Direktorė  Pavaduotoja ugdymui |
|  | 1. Darbuotojų kasmetinių atostogų eilės rengimas, derinimas, tvirtinimas. 2. Metinės klubo veiklos statistinių ataskaitų rengimas. 3. Vasaros stovyklų planavimas. 4. Rengimasis konferencijai | Balandis | Direktorė  Pavaduotoja ugdymui |
|  | 1. Konferencijos organizavimas. 2. Mokytojų veiklos savianalizės pateikimas ir aptarimas. 3. NVŠ programų teikimas (dirbantiems). | Gegužė | Direktorė  Pavaduotoja ugdymui |
|  | 1. Pedagogų posėdis 2. Vasaros stovyklų veiklos organizavimas. 3. Įstaigos aprūpinimas mokymo priemonėmis. 4. Mokslo metų veiklos aptarimas. 5. Tėvų apklausos dėl trišalių pokalbių organizavimo. | Birželis/ Liepa | Direktorė  Pavaduotoja ugdymui |
| 7. | 1. Vasaros stovyklos veiklos organizavimas. 2. Pasirengimas naujiems mokslo metams. 3. Neformalaus vaikų švietimo programų konkurso organizavimas (dirbantys ir nauji darbuotojai). 4. Dokumentų (programos, tvarkaraščiai, įsakymai ir kt.) rengimas ir derinimas. 5. Pedagogų krūvio paskirstymas 2022-2023 m. m. mokslo metams. 6. Mokomųjų kabinetų ir klasių turtinimas, mokymo priemonių apskaita ir priežiūra. 7. Sutarčių su darbuotojais atnaujinimas. 8. Mokslo metų pradžios pikniko organizavimas. | Rugpjūtis | Direktorė  Pavaduotoja ugdymui  Vyr. buhalterė |
| 8. | 1. Sutarčių su naujais mokiniais pasirašymas ir registravimas. 2. Tvarkaraščių sudarymas. 3. Atvirų durų dienos organizavimas. 4. Mokytojų darbo krūvio suvestinių derinimas. 5. Stendų ir kabinetų estetinės būklės vertinimas. 6. Įstaigos duomenų bazių, elektroninio dienyno paruošimas mokslo metams. 7. Korupcijos pasireiškimo tikimybės nustatymas. 8. Pasiruošimas mokytojų dienai. | Rugsėjis | Direktorė  Pavaduotoja ugdymui  Vyr. buhalterė |
| 9. | 1. Neformalaus ugdymo užsiėmimų veiklos aptarimas. 2. Mokytojų diena. 3. Pasiruošimas Moliūgų šventei. 4. Dokumentacijos plano rengimas. 5. Veiklų 2023 m. planavimas. 6. Dokumentacijos plano, registro sąrašo derinimas, senų dokumentų iš archyvo nurašymo teikimas. 7. Stendų atnaujinimas | Spalis | Direktorė  Pavaduotoja ugdymui |
| 10. | 1. Ilgalaikio ir trumpalaikio materialiojo turto inventorizacijos vykdymas. 2. Tolerancijos dienos organizavimas. 3. Turimų mokymo priemonių panaudojimo stebėjimas pamokose. 4. 2022-2024 metų strateginio plano aptarimas bei rengimas. 5. Įstaigos 2023 metų veiklos plano rengimas. | Lapkritis | Direktorė  Pavaduotoja ugdymui  Vyr. buhalterė |
| 11. | 1. Pasirengimas kalėdiniam laikotarpiui. 2. Klubo 2023-2025 m. strateginio plano rengimas 3. Ilgalaikio ir trumpalaikio materialiojo turto inventorizacijos vykdymas ir aptarimas. 4. Informacijos (ataskaitų) pateikimas apie įstaigos metinės veiklos įvykdymą, strateginio plano įgyvendinimą. 5. Mokomųjų kabinetų ir klasių turtinimas, mokymo priemonių apskaita ir priežiūra. 6. Viešųjų pirkimų organizavimas (sutarčių pratęsimas). 7. 2021 m. sąmatos projekto rengimas, aptarimas. | Gruodis | Direktorė  Pavaduotoja ugdymui  Vyr. buhalterė |
| 12. | 1. Mėnesio veiklos planų sudarymas. 2. Neformaliojo ugdymo užsiėmimų veiklos priežiūra. 3. Švietimo stebėsenos vykdymas. 4. Prekių ir paslaugų viešųjų pirkimų plano vykdymas, tikslinimas. 5. Darbo laiko apskaitos žiniaraščių sudarymas 6. Klubo veiklą reglamentuojančių dokumentų (darbuotojų pareigybių aprašymų, viešųjų pirkimų organizavimo aprašo ir kt.) rengimas, koregavimas. 7. Klubo internetinės svetainės bei socialinių paskyrų priežiūra ir atnaujinimas. 8. Supažindinimas su naujausiais Vyriausybės, savivaldybės ir Švietimo ir mokslo ministerijos dokumentais. 9. Nuveiktų darbų, renginių aptarimas, savaitės darbų planavimas, mėnesinio plano derinimas. 10. Užsiėmimų lankomumo stebėsena ir aptarimas. 11. TAMO dienynų priežiūra. 12. Mokinių ir pedagogų registrų tvarkymas. KTPR duomenų sistemų administravimas. | Nuolat | Direktorė  Pavaduotoja ugdymui  Informacinių technologijų sistemų / kompiuterių priežiūros specialistas |

## II. Savivaldos institucijų veikla

| **Eil. Nr.** | **Veikla** | **Data** | **Atsakingi** |
| --- | --- | --- | --- |
| 1. | MOKYKLOS TARYBOS POSĖDŽIAI | | | |
| 1.1. | 2021-2023 metų Klubo strateginio plano priemonių įgyvendinimo ataskaita.  Klubo strateginis planas 2022-2024 metams  Klubo 2022 metinis veiklos planas  Vadovo 2021 metų veiklos ataskaita.  Paramos lėšų panaudojimo ataskaita.  Mokytojų ir pagalbos mokytojui specialistų 2022-2024 metų atestacija. | Sausis | Klubo tarybos pirmininkas |
| 1.2 | Klubo veiklos 2021-2022m. m. aptarimas.  Klubo veiklos 2022-2023 m. m. organizavimas.  Klubo korupcijos prevencijos veiklų pristatymas  Pasiūlymų klubo veiklos organizavimui aptarimas  Klubo veiklos vasarą organizavimo aptarimas. | Gegužis |
| 2. | PEDAGOGŲ TARYBOS VEIKLA | | | |
| 2.1 | 2021-2023 metų Klubo strateginio plano priemonių įgyvendinimo ataskaita.  Klubo strateginis planas 2022-2024 metams  Klubo 2022 metinis veiklos planas.  Vadovo 2021 metų veiklos ataskaita.  Pedagogų veiklos ypatumų aptarimas, problemų sprendimas. | Sausis | Direktorius  Direktoriaus pavaduotojas ugdymui |
| 2.2 | Pedagogų savianalizių pateikimas ir aptarimas.  Ugdymo proceso problemų iškėlimas ir sprendimas.  Neformalaus ugdymo programų 2022-2023 m. m. aptarimas.  Vasaros stovyklų veiklos organizavimas. | Birželis | Direktorius  Direktoriaus pavaduotojas ugdymui |
| 2.3 | Ugdymo proceso organizavimo aptarimas.  Bendradarbiavimo veiklų numatymas.  Korupcijos pasireiškimo galimybių analizė | Rugpjūtis | Direktorius  Direktoriaus pavaduotojas ugdymui |
| 2.4 | 2022 m. veiklos plano įgyvendinimo ypatumai, siekiant kokybiškų neformaliojo švietimo paslaugų teikimo.  Pedagogų kolegialaus ryšio diegimo aptarimas  Gairių 2022 m. veiklos planui numatymas.  Strateginio plano 2023-2025 m projekto rengimas. | Lapkritis | Direktorius  Direktoriaus pavaduotoja ugdymui |

## III. Mokytojų kvalifikacijos tobulinimas, metodinė veikla

| Eil. Nr. | Veikla | Data | Atsakingi |
| --- | --- | --- | --- |
| 1. | KOMPETENCIJŲ TOBULINIMAS | | |
| 1.1 | Kvalifikacijos tobulinimo programos sudarymas | Sausis | Direktoriaus pavaduotojas ugdymui |
| 1.2 | Bendrųjų, didaktinių, dalykinių, kultūrinių kompetencijų tobulinimas kursuose, seminaruose, renginiuose ir mokymuose | Pagal kvalifikacijos kėlimo planą | Direktorius  Direktoriaus pavaduotojas ugdymui |
| 2. | DOKUMENTŲ ANALIZĖ | | |
| 2.1 | Respublikos švietimo prioritetų, naujų dokumentų ir programų analizė. | Iki 08-25 ir esant reikalui | Direktorius  Direktoriaus pavaduotojas ugdymui |
| 2.2 | Neformalaus vaikų švietimo programų analizė | Iki 08-25 | Direktoriaus pavaduotojas ugdymui |
| 2.3 | Mokyklos tvarkų koregavimas, redagavimas. | Esant reikalui | Direktorius  Direktoriaus pavaduotojas ugdymui |

## IV. Mokinių saviraiškos poreikių tenkinimas/prevencinė veikla

| **Eil. Nr.** | **Veikla** | **Data** | **Atsakingi** |
| --- | --- | --- | --- |
| 1. | RENGINIAI, EDUKACINĖ VEIKLA |  |  |
| 1.1. | Sausio 13 d. minėjimas | Sausis | J. Paškevičienė |
| 1.2. | Meninio skaitymo konkursas. | Vasaris | Direktorė  Pavaduotoja ugdymui |
| 1.3. | Skautų pradininko Roberto Baden-Powellio gimimo dienos minėjimas. | Vasaris | J. Paškevičienė |
| 1.4. | Baltojo Nieko koncertas | Vasaris | M. Palubinskaitė, G. Tamulytė |
| 1.5. | Kauno tautinės kultūros centro konkursas „Jei prakalbėtų, daug pasakytų“ | Vasaris-kovas | D. Šeduikienė |
| 1.6. | Palangos miesto Užgavėnių šventė | Kovas | D. Šeduikienė |
| 1.7. | Kovo 11-tos pėsčiųjų žygis „Lietuvai jaunąsias jėgas“ | Kovas | J. Paškevičienė |
| 1.8. | Teatro diena | Kovas | M. Palubinskaitė |
| 1.9. | Šokių konkursas 2022 „All stars“ | Kovas-gegužė | G. Tamulytė |
| 1.10. | Robotų varžytuvės | Kovas-gegužę | R. Tamošiūnė |
| 1.11. | Mano žalioji palangė | Kovas-gegužė | R. Aleksandravičienė  D. Rakauskienė |
| 1.12. | Margučių dekoravimo dirbtuvės | Balandis | D. Šeduikienė |
| 1.13. | Jurginių šventė | Balandis | D. Šeduikienė |
| 1.14. | Sportinių šokių varžybos „Šventoji 2022” | Balandis | D. Sangavičienė |
| 1.15. | Edukacinė kelionė į Madridą | Balandis | M.R.Laurino Barizoni |
| 1.16. | Šeimos diena | Gegužė | D. Sangavičienė |
| 1.17. | Mano pasiūta suknelė. Madų demonstracija. | Gegužė | D. Sangavičienė |
| 1.18. | Mokslo metų pradžios šventė | Rugsėjis | Direktorė  Pavaduotoja ugdymui |
| 1.19. | Moliūgų dekoravimo dirbtuvės | Spalis | Pavaduotoja ugdymui  Darbo grupė |
| 1.20. | Žemaitiškos kūrybos ir skaitymo „Rokoukemies ėr korkem žemaitėška“ konkursas | Lapkritis | D. Šeduikienė |
| 1.21. | Tolerancijos diena. | Lapkritis | Pavaduotoja ugdymui |
| 1.22. | Diskoteka moksleiviams | Gruodis | Ž. Kažys |
| 1.23 | Kvapni Kalėdinė arbata (Mados ir dizaino studijos dalyviams) | Gruodis | D. Sangavičienė |
| 1.24. | Kalėdos stebuklų metas (PMK bendruomenei) | Gruodis | D. Sangavičienė |
| 1.25. | Edukacinis etnokultūrinis užsiėmimas | Visus metus | D. Šeduikienė |
| 2. | PROJEKTINĖ VEIKLA | | |
|  | Neformaliojo vaikų švietimo programų (saviraiškos, prevencinių, pilietinio ir tautinio ugdymo) rengimas, teikimas Savivaldybės administracijos konkursui, programų vykdymas, ataskaitų rengimas. | Kovas -gruodis | Direktorė  Pavaduotoja ugdymui  Programų teikėjai |
|  | Vaikų vasaros poilsio programos rengimas, teikimas konkursui, programos vykdymas, ataskaitų rengimas. | Gegužė-rugsėjis | Direktorė  Pavaduotoja ugdymui |
|  | Dalyvavimas savivaldybės, respublikos institucijų inicijuojamuose projektuose. | Visus metus | Neformaliojo švietimo mokytojai |

## V. Darbas su tėvais, socialiniais partneriais

| **Eil. Nr.** | **Veikla** | **Data** | **Atsakingi** |
| --- | --- | --- | --- |
|  | Tėvų įtraukimas į veiklas, renginius, projektus išvykas. | nuolat | Neformaliojo švietimo mokytojai |
|  | 1. Užgavėnių šventės organizavimas, tėvų įtraukimas, socialinių partnerių lankymas. 2. Informacinių stendų atnaujinimas. 3. Neformaliojo švietimo mokytojų motyvavimo ypatumai | Vasaris | D. Šeduikienė, Pedagogai |
| Direktorė  Pavaduotoja ugdymui |
|  | 1. Velykų dirbtuvių organizavimas Palangos bendruomenei. 2. Susitikimo su sveikatos priežiūros specialiste organizavimas. Tema „Rankų higiena”. | Kovas | Pavaduotoja ugdymui  D. Rakauskienė |
|  | Renginys šeimos dienai. | Balandis | Direktorė  Pavaduotoja ugdymui  D. Sangavičienė, |
|  | Etnokultūrinės išvykos organizavimas. | Birželis | D. Šeduikienė |
|  | Projektas su Šliūpo muziejumi. | Birželis-rugpjūtis | Direktorė  Pavaduotoja ugdymui |
|  | 1. Mokslo metų pradžios šventės Palangos miesto bendruomenei organizavimas. 2. Atvirų durų dienos organizavimas. | Rugsėjis | Direktorė  Pavaduotoja ugdymui  Pedagogai |
|  | Moliūgų dekoravimo dirbtuvių Palangos miesto bendruomenei organizavimas. | Spalis | Direktorė  Pavaduotoja ugdymui  D. Rakauskienė |
|  | Kalėdinio renginio organizavimas Klubo bendruomenei. | Gruodis | Direktorė  Pavaduotoja ugdymui,  D. Sangavičienė, |
|  | Kalėdinis žygis miške | Gruodis | Direktorė  Pavaduotoja ugdymui  Darbo grupė |
|  | Informacijos apie klubo veiklą sklaida viešojoje erdvėje. | nuolat | Direktorė,  Pavaduotoja ugdymui,  Ž. Kažys |
|  | Informacijos įstaigoje atnaujinimas ir pateikimas. | nuolat | Direktorė,  Pavaduotoja ugdymui,  Ž. Kažys |

## VI. Klubo veiklos kokybės įsivertinimas (VKĮ)

| Eil. Nr. | Veikla | Data | Atsakingi |
| --- | --- | --- | --- |
|  | Pasirengimas Klubo veiklos kokybės įsivertinimui | | |
|  | VKĮ grupės susirinkimas įsivertinimo pasirengimui ir grupės veiklos planavimui. | 3 mėn. | VKĮ pirmininkas |
|  | Respondentų anketavimas įsivertinimui atlikti | 4 mėn. | VKĮ grupė, mokytojai |
|  | VKĮ grupės susirinkimas: duomenų išvados ir pasirengimas jų pristatymui. | 5 mėn. | VKĮ pirmininkas |
|  | Įsivertinimo rezultatų paskelbimas. | 6 mėn. | VKĮ grupė  VKĮ pirmininkas |
|  | Išvadų ir rekomendacijų rengimas, ataskaitos rašymas. | 6 mėn. | VKĮ grupė  VKĮ pirmininkas |
|  | Klubo bendruomenės informavimas apie Klubo veiklos įsivertinimo rezultatus. | 8 mėn. | VKĮ grupė  VKĮ pirmininkas |
|  | Korekcinių veiklų planavimas ir įgyvendinimas | 9-12 mėn. ir ateinantys metai | Klubo bendruomenė |

## VII. Ūkinė – finansinė veikla

| Eil. Nr. | Veikla | Data | Atsakingi |
| --- | --- | --- | --- |
| 1. | Sutartinių įsipareigojimų vykdymas. | Nuolat | Direktorius  Vyr. buhalterė |
| 2. | Darbuotojų kvalifikacijos tobulinimas. | Pagal poreikį | Direktorius  Vyr. buhalterė |
| 3. | Klubo metinės materialinių vertybių inventorizacijos atlikimas. | Gruodis | Inventorizacijos komisija |
| 4. | Klubo paruošimas naujiems mokslo metams. | Rugpjūtis | Direktorius  Direktoriaus pavaduotojas ugdymui |
| 5. | Buhalterinės apskaitos vadovaujantis VSAFAS nuostatomis vedimas, finansinės atskaitomybės dokumentų rengimas. | Visus metus | Vyr. buhalteris  Direktorius |
| 6. | Turimų materialinių ir finansinių išteklių racionalaus panaudojimo analizė. | Visus metus | Vyr. buhalteris  Direktorius |
| 7. | Debitorinių ir kreditorinių klubo įsiskolinimų, savalaikių atsiskaitymų, skolų atsiradimo priežasčių analizė. | Visus metus | Vyr. buhalteris  Direktorius |
| 8. | Apskaitos etikos reikalavimų bei finansinės drausmės, panaudojant mokyklai skirtas lėšas, laikymasis. | Visus metus | Vyr. buhalteris  Direktorius |